મારે હસવું નહોતું છતાં પણ મારાથી એક ધીમું હાસ્ય થઇ ગયું. આ – પ્રેમ કરવો અને વળતો પ્રેમ મેળવવો – બહુ સરળ લાગ્યું. અને દરેકને આજ તો જોઈતું હોય છે. થોડું કે વધારે, પરંતુ, પ્રેમ બીજું કઈ પણ હોઈ શકે છે સિવાય કે સરળ. અને આનો શું અર્થ છે – પ્રેમ કરવો અને વળતો પ્રેમ મેળવવો? જો તમે મને પૂછો તો હું કહીશ કે તમે જેને પ્રેમ કરતાં હોય તેની સાથે હંમેશાં બે સર્પનાં સંવનનની જેમ (મને ખબર છે તે કોઈ રમણીય દ્રશ્ય નથી હોતું) એક સાસ્વતપણે આલિંગનમાં ગૂંથાયેલાં નથી રહેવાનાં. એક ઢળતી સાંજે બે લોકો હાથમાં હાથ પરોવીને દરિયા કિનારે ચાલતાં જતાં હોય તે દ્રશ્ય ખરેખર પ્રેમ કરવો અને વળતો પ્રેમ મેળવવો તેના જેવું લાગી શકે છે. પરંતુ, મને નથી લાગતું આવું તમે રોજ કરી શકો, સિવાયકે તમે જો કોઈ લાઈફ ગાર્ડની નોકરી કરી રહ્યાં હોય.